paragraph_text: Završetkom rata pastoralno je i obrazovno djelovao u Belgiji, Francuskoj i Rimu, proučavajući teološku ostavštinu sv. Ireneja Lionskog, o kojem je 1954. objavio i leksikon »Lexique comparé du texte grec et des versions latine, arménniene et syriac de l'Adversus heareses de Saint Irénée«. Posljednju pastoralnu zadaću vršio je u Ottigniesu kod Louvaina, gdje se skrbio za starije, bolesnike i nemoćne. Obolio je od Parkinsonove bolesti, zbog koje se povukao u dom za starije te šest godina kasnije i preminuo od teškog prijeloma kosti. Pokopan je u opatiji Chevetogne. Deset godina nakon smrti, jedan trg u Ottigniesu imenovan je njemu u čast.